ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
ભારતે મહત્વપૂર્ણ સીમાચિહ્ન પાર કર્યું
1.5 મહિના પછી પ્રથમ વખત સક્રિય કેસોની સંખ્યા 8 લાખ કરતાં ઓછી નોંધાઇ
કુલ નોંધાયેલા પોઝિટીવ કેસોમાંથી સક્રિય કેસોની ટકાવારી માત્ર 10.70%
ભારતે કોવિડ સામેની પોતાની લડાઇમાં ખૂબ જ મહત્વપૂર્ણ સીમાચિહ્ન પાર કર્યું છે. દોઢ મહિના પછી પ્રથમ વખત દેશમાં સક્રિય કેસોની સંખ્યા 8 લાખ કરતાં ઓછી નોંધાઇ છે.
આજે દેશમાં અત્યાર સુધીમાં કુલ નોંધાયેલા કેસોમાંથી સક્રિય કેસોની સંખ્યા ઘટીને 7,95,087 થઇ ગઇ છે જે કુલ કેસોમાંથી માત્ર 10.70% છે. છેલ્લે, 1 સપ્ટેમ્બરના રોજ સક્રિય કેસોની સંખ્યા 8 લાખ કરતાં નીચે  નોંધાઇ હતી.
દરરોજ કોવિડમાંથી સાજા થઇ રહેલા દર્દીઓની મોટી સંખ્યાના કારણે, ભારતમાં સક્રિય કેસોના ઘટાડાનું વલણ એકધારું જળવાઇ રહ્યું છે.
ભારતમાં ઘણી મોટી સંખ્યામાં નવા સાજા થઇ રહેલા કેસો નોંધાઇ રહ્યાં છે. કુલ સાજા થયેલા દર્દીઓનો આંકડો 65 લાખ  કરતાં વધારે થઇ ગયો છે. સક્રિય કેસો અને સાજા થઇ ગયેલા કેસો વચ્ચેનો તફાવત સતત વધી રહ્યો છે અને આજે આ આંકડો વધીને 57,29,508 થઇ ગયો છે.
છેલ્લા 24 કલાકમાં વધુ 70,816 દર્દીઓ સાજા થઇ ગયા છે જ્યારે નવા 62,212 દર્દીઓ પોઝિટીવ હોવાની પુષ્ટિ થઇ છે. રાષ્ટ્રીય રિકવરી દર અગાઉ કરતાં વધીને 87.78% સુધી પહોંચી ગયો છે.
દેશભરમાં વધારવામાં આવેલા તબીબી ઇન્ફ્રાસ્ટ્રક્ચર, કેન્દ્ર દ્વારા નિર્ધારિત કરવામાં આવેલા સારવારના પ્રોટોકોલનું રાજ્યો/ કેન્દ્ર શાસિત પ્રદેશો દ્વારા અમલીકરણ અને ડૉક્ટરો, પેરામેડિકલ સ્ટાફ તેમજ અગ્ર હરોળમાં સેવા આપી રહેલા કર્મચારીઓના સંપૂર્ણ સમર્પણના પરિણામે દેશમાં સાજા થઇ રહેલા દર્દીઓની સંખ્યામાં એકધારો વધારો થઇ રહ્યો છે જ્યારે મૃત્યુદરમાં સતત ઘટાડો નોંધાઇ રહ્યો છે. સમગ્ર દુનિયામાં માત્ર ભારત જ એવો દેશ છે જ્યાં સૌથી વધુ રિકવરી દર નોંધાયો છે અને સૌથી ઓછો મૃત્યુદર ધરાવતા દેશોમાં સતત સ્થાન જાળવી રાખ્યું છે. આજે મૃત્યુદર ઘટીને 1.52% નોંધાયો હતો. સક્રિય કેસોની સંખ્યામાં એકધારો ઘટાડો થઇ રહ્યો હોવાથી આ પરિણામ મળ્યું છે.
નવા સાજા થયેલા કેસોમાંથી 78% દર્દીઓ 10 રાજ્યો/ કેન્દ્ર શાસિત પ્રદેશોમાંથી નોંધાયા છે.
મહારાષ્ટ્ર, એક દિવસમાં 13,000 કરતા વધુ દર્દીઓ સાજા થવા સાથે સૌથી અગ્રેસર છે જ્યારે 8,000 કરતાં વધારે દર્દીઓ સાજા થવા સાથે કર્ણાટક બીજા ક્રમે છે.
છેલ્લા 24 કલાકમાં દેશમાં નવા 62,212 પોઝિટીવ કેસોની પુષ્ટિ થઇ છે.
નવા નોંધાયેલા પોઝિટીવ કેસોમાંથી 79% કેસો 10 રાજ્યો અને કેન્દ્ર શાસિત પ્રદેશોમાંથી છે. મહારાષ્ટ્રમાં હજુ પણ સૌથી વધુ પોઝિટીવ કેસ નોંધાઇ રહ્યાં છે. અહીં નવા 11,000થી વધુ કેસ નોંધાયા છે જ્યારે ત્યારબાદ કર્ણાટક અને કેરળમાં 7,000 કરતાં વધુ કેસ નોંધાયા છે.
છેલ્લા 24 કલાકમાં દેશમાં વધુ 837 દર્દીઓ મૃત્યુ પામ્યા હોવાનું નોંધાયું છે. આમાંથી લગભગ 82% દર્દીઓ દસ રાજ્યો/ કેન્દ્ર શાસિત પ્રદેશોમાંથી છે.
મહારાષ્ટ્ર એક દિવસમાં સૌથી વધુ મૃત્યુઆંક સાથે અગ્રેસર છે .
પ્રવર્તમાન વૈશ્વિક મહામારી સામે લડવા માટે કેન્દ્ર દ્વારા રાજ્યો અને કેન્દ્ર શાસિત પ્રદેશોની સરકારોને સતત સહકાર આપવામાં આવી રહ્યો છે. આરોગ્ય અને પરિવાર કલ્યાણ મંત્રાલય દ્વારા કેરળ, કર્ણાટક, રાજસ્થાન, છત્તીસગઢ અને પશ્ચિમ બંગાળમાં કેન્દ્રની ઉચ્ચ સ્તરીય ટીમો નિયુક્ત કરવામાં આવી છે. આ રાજ્યોમાં તાજેતરમાં કેટલાક દિવસમાં કોવિડના નવા પોઝિટીવ કેસોની સંખ્યામાં નોંધપાત્ર વધારો જોવા મળ્યો છે.
આ ટીમો રાજ્ય સરકારોને કન્ટેઇન્મેન્ટ મજબૂત કરવા માટે, સર્વેલન્સ, પરીક્ષણ, સંક્રમણને ફેલાતું રોકવા માટે અને નિયંત્રણના પગલાંનો અમલ કરવા માટે તેમજ પોઝિટીવ કેસોના અસરકારક તબીબી વ્યવસ્થાપન માટે મદદ કરશે. કેન્દ્રની ટીમો સમયસર નિદાન અને ફોલો અપ સંબંધિત પડકારોનું અસરકારક વ્યવસ્થાપન કરવા માટે પણ માર્ગદર્શન આપશે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ પ્રવીણ કુમારને પેરાલિમ્પિક્સ ગેમ્સમાં હાઈ જમ્પમાં રજત ચંદ્રક જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ પ્રવીણ કુમારને ટોક્યોમાં પેરાલિમ્પિક્સ ગેમ્સમાં હાઈ જમ્પમાં રજત ચંદ્રક જીતવા બદલ અભિનંદન પાઠવ્યા છે.
એક ટ્વિટમાં પ્રધાનમંત્રીએ કહ્યું;
"#Paralympics માં રજત ચંદ્રક જીતવા બદલ પ્રવીણ કુમાર પર ગર્વ છે. આ ચંદ્રક તેમની મહેનત અને અપ્રતિમ સમર્પણનું પરિણામ છે. તેમને અભિનંદન. તેમના ભવિષ્યના પ્રયાસો માટે શુભેચ્છાઓ. #Praise4Para"
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
નાણા મંત્રાલય
સરકારે રાજ્ય સરકારોને માસિક ડિવોલ્યુશનના રૂ. 58,332.86 કરોડ સામે રૂ. 1,16,665.75 કરોડની રકમના ટેક્સ ડિવોલ્યુશનના બે હપ્તાઓ રિલિઝ કર્યા
કેન્દ્ર સરકારે રાજ્ય સરકારોને રૂ. 10મી ઓગસ્ટ, 2022ના રોજ રૂ.58,332.86 કરોડના સામાન્ય માસિક ડિવોલ્યુશનની સામે 1,16,665.75 કરોડ રિલિઝ કર્યા.
આ રાજ્યોના મૂડી અને વિકાસલક્ષી ખર્ચને વેગ આપવા માટે તેમના હાથને મજબૂત કરવાની ભારત સરકારની પ્રતિબદ્ધતા સાથે સુસંગત છે.
બહાર પાડવામાં આવેલી રકમનું રાજ્યવાર વિભાજન કોષ્ટકમાં નીચે આપેલ છે:
ઓગસ્ટ 2022 માટે કેન્દ્રીય કર અને ફરજોની ચોખ્ખી આવકનું રાજ્યવાર વિતરણ
|
|
ક્રમાંક
|
|
રાજ્યનું નામ
|
|
કુલ 
|
|
1
|
|
આંધ્ર પ્રદેશ
|
|
4,721.44
|
|
2
|
|
અરુણાચલ પ્રદેશ
|
|
2,049.82
|
|
3
|
|
આસામ
|
|
3,649.30
|
|
4
|
|
બિહાર
|
|
11,734.22
|
|
5
|
|
છત્તીસગઢ
|
|
3,974.82
|
|
6
|
|
ગોવા
|
|
450.32
|
|
7
|
|
ગુજરાત
|
|
4,057.64
|
|
8
|
|
હરિયાણા
|
|
1,275.14
|
|
9
|
|
હિમાચલ પ્રદેશ
|
|
968.32
|
|
10
|
|
ઝારખંડ
|
|
3,858.12
|
|
11
|
|
કર્ણાટક
|
|
4,254.82
|
|
12
|
|
કેરળ
|
|
2,245.84
|
|
13
|
|
મધ્યપ્રદેશ
|
|
9,158.24
|
|
14
|
|
મહારાષ્ટ્ર
|
|
7,369.76
|
|
15
|
|
મણિપુર
|
|
835.34
|
|
16
|
|
મેઘાલય
|
|
894.84
|
|
17
|
|
મિઝોરમ
|
|
583.34
|
|
18
|
|
નાગાલેન્ડ
|
|
663.82
|
|
19
|
|
ઓડિશા
|
|
5,282.62
|
|
20
|
|
પંજાબ
|
|
2,108.16
|
|
21
|
|
રાજસ્થાન
|
|
7,030.28
|
|
22
|
|
સિક્કિમ
|
|
452.68
|
|
23
|
|
તમિલનાડુ
|
|
4,758.78
|
|
24
|
|
તેલંગાણા
|
|
2,452.32
|
|
25
|
|
ત્રિપુરા
|
|
826
|
|
26
|
|
ઉત્તર પ્રદેશ
|
|
20,928.62
|
|
27
|
|
ઉત્તરાખંડ
|
|
1,304.36
|
|
28
|
|
પશ્ચિમ બંગાળ
|
|
8,776.76
|
|
|
|
કુલ
|
|
1,16,665.72
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 67.09 કરોડ લોકોને રસી આપવામાં આવી
છેલ્લા 24 કલાકમાં ભારતમાં 45,352 નવા કેસ નોંધાયા
સક્રિય કેસ કુલ કેસનાં 1.22% થયા
ભારતમાં સક્રિય કેસનું ભારણ 3,99,778 થયું
સાજા થવાનો દર હાલમાં 97.45% નોંધાયો
છેલ્લા 24 કલાકમાં 34,791 દર્દીઓ સાજા થયા, કુલ વધીને 3,20,63,616 દર્દીઓ સાજા થયા
સાપ્તાહિક પોઝિટિવીટી દર છેલ્લા 70 દિવસથી 3% કરતા ઓછો થઈ ગયો છે, હાલમાં 2.66% છે
દૈનિક પોઝિટિવીટી દર 2.72% પહોંચ્યો
કુલ 52.65 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીની G-7 સમિટ દરમિયાન આર્જેન્ટિનાના રાષ્ટ્રપતિ સાથે મુલાકાત
પ્રધાનમંત્રી શ્રી નરેન્દ્ર મોદીએ 26 જૂન 2022 ના રોજ G7 સમિટ દરમિયાન મ્યુનિકમાં આર્જેન્ટિનાના રાષ્ટ્રપતિ મહામહીમ શ્રી આલ્બર્ટો ફર્નાન્ડીઝ સાથે મુલાકાત કરી.
બંને નેતાઓ વચ્ચે આ પ્રથમ દ્વિપક્ષીય મુલાકાત હતી. તેઓએ 2019માં સ્થાપિત દ્વિપક્ષીય વ્યૂહાત્મક ભાગીદારીના અમલીકરણમાં પ્રગતિની સમીક્ષા કરી. વેપાર અને રોકાણ; દક્ષિણ-દક્ષિણ સહયોગ, ખાસ કરીને ફાર્માસ્યુટિકલ ક્ષેત્રમાં; આબોહવા ક્રિયા, નવીનીકરણીય ઊર્જા, ન્યુક્લિયર મેડિસિન, ઇલેક્ટ્રિક ગતિશીલતા, સંરક્ષણ સહકાર, કૃષિ અને ખાદ્ય સુરક્ષા, પરંપરાગત દવા, સાંસ્કૃતિક સહકાર, તેમજ આંતરરાષ્ટ્રીય સંસ્થાઓમાં સંકલન સહિતના વિવિધ મુદ્દાઓ પર ચર્ચાઓ થઈ. બંને પક્ષો આ ક્ષેત્રોમાં તેમના દ્વિપક્ષીય જોડાણને વધારવા માટે સંમત થયા હતા.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ‘મન કી બાત 2.0’ની 10મી આવૃત્તિને સંબોધન કર્યું
નાગરિકોને ઘરમાં સ્વસ્થ અને સલામત રહેવા અપીલ કરી
‘મન કી બાત’ની 10મી આવૃત્તિને સંબોધન કરતા પ્રધાનમંત્રી શ્રી નરેન્દ્ર મોદીએ કોવિડ 19 સામેની લડાઈ માટે આકરાં નિર્ણયો લેવા બદલ માફી માંગી હતી તો સાથે સાથે આ રોગચાળાનો સફળતાપૂર્વક સામનો કરવા વધારે આકરાં નિર્ણયો લેવા પર ભાર પણ મૂક્યો હતો.
તેમણે જણાવ્યું હતું કે, ભારતની જનતાને સલામત રાખવી મહત્ત્વપૂર્ણ છે. તેમણે વિશ્વાસ વ્યક્ત કર્યો હતો કે, સંયુક્તપણે ભારત કોવિડ-19ને પરાસ્ત કરશે.
તેમણે ચેતવણી આપી હતી કે, “લૉકડાઉનથી લોકો અને તેમના પરિવારો સલામત રહેશે તથા જે લોકો આઇસોલેશનમાં રહેવાના નિયમનું પાલન કરતાં નથી તેમને મુશ્કેલી પડશે.”
આજે મન કી બાતમાં પોતાના વિચારો વ્યક્ત કરતાં પ્રધાનમંત્રીએ જણાવ્યું હતું કે, લૉકડાઉનને કારણે લોકોને, ખાસ કરીને ગરીબોને હાડમારીનો સામનો કરવો પડે છે. આ બદલ તેમણે નાગરિકોની ક્ષમા માંગી હતી. સાથે સાથે તેમણે લોકો પ્રત્યે સંવેદના વ્યક્ત કરી હતી અને જણાવ્યું હતું કે, ભારત જેવા 130 કરોડની વસ્તી ધરાવતા વિશાળ દેશમાં કોરોના સામેની લડાઈને સફળતાપૂર્વક લડવા માટે અન્ય કોઈ વિકલ્પ પણ નથી. તેમણે ઉમેર્યું હતું કે, આ પ્રકારનાં કડક પગલાં લેવાની ફરજ પડી હતી, કારણ કે જીવન કે મરણ જેવી સ્થિતિ આવી પડી છે. આ માટે તેમણે દુનિયાનાં અન્ય દેશોમાં કોરોનાને કારણે ઊભી થયેલી સ્થિતિનો વિચાર કરવા અપીલ કરી હતી.
તેમણે ‘એવમ એવમ વિકાર, અપી તરુન્હા સાધ્યતે સુખમ’ લોકોક્તિ ટાંકી હતી, જેનો અર્થ થાય છે, “રોગ અને એની અસરોને ઉગતાં જ ડામી દેવી જોઈએ.” તેમણે ભારપૂર્વક જણાવ્યું હતું કે, જ્યારે રોગની સારવાર શક્ય ન હોય, ત્યારે એનાથી બચવું અતિ મુશ્કેલ હોય છે. તેમણે કહ્યું હતું કે, કોરોનાવાયરસે આખી દુનિયાને કેદ કરી દીધી છે. પ્રધાનમંત્રીએ કહ્યું હતું કે, “આ જ્ઞાન, વિજ્ઞાન, ધનિક અને ગરીબ, સક્ષમ અને નબળાં એમ તમામ માટે એકસરખો પડકાર છે. આ વાયરસ કોઈ દેશ પૂરતો મર્યાદિત નથી. વળી એને ધર્મ કે સિઝનનો ભેદ પણ નડતો નથી.”
આ વાયરસ સંપૂર્ણ માનવજાતિના અસ્તિત્વ માટે પડકારરૂપ બની ગયો હોવાથી પ્રધાનમંત્રીએ માનવજાતને એક થઈને આ જોખમનો સામનો કરવા કટિબદ્ધ થવા અપીલ કરી હતી. તેમણે સ્પષ્ટતા કરી હતી કે, લૉકડાઉન થઈને તમે અન્ય લોકોને મદદ કરતાં નથી, પણ તમારી જાતને બચાવો છે. તેમણે આગામી થોડા દિવસો માટે લોકોને પોતાનું અને પોતાનાં પરિવારજનોનું રક્ષણ કરવા અને લક્ષ્મણરેખાનું ઉલ્લંઘન ન કરવા અપીલ કરી હતી.
પ્રધાનમંત્રીએ કહ્યું હતું કે, કેટલાંક લોકો લૉકડાઉનનું ઉલ્લંઘન કરી રહ્યાં છે, કારણ કે તેઓ પરિસ્થિતિની ગંભીરતાને સમજવાનો પ્રયાસ કરતાં નથી. તેમણે આ પ્રકારનાં લોકોને લૉકડાઉનનાં નિયમોનું પાલન કરવા અપીલ કરી હતી, નહીં તો કોરોનાવાયરસથી આપણી જાતને બચાવવામાં મુશ્કેલી પડશે એવી ચેતવણી આપી હતી. આ માટે તેમણે અન્ય એક ઉક્તિ ટાંકીને કહ્યું હતું કે, “આરોગ્યમ પરમ ભાગ્યમ, સ્વાસ્થ્યમ સર્વાર્થ સાધનમ.” એનો અર્થ થાય છે, સારું સ્વાસ્થ્ય જ સદભાગ્ય છે, દુનિયામાં ખુશ રહેવાની એકમાત્ર રીતે સ્વસ્થ રહેવાની છે.
GP/DS
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 172.81 કરોડ લોકોને રસી આપવામાં આવી
ભારતમાં સક્રિય કેસનું ભારણ 5,37,045 થયું
સક્રિય કેસનું ભારણ હાલમાં 1.26% છે
સાજા થવાનો દર હાલમાં 97.55% નોંધાયો
છેલ્લા 24 કલાકમાં 1,17,591 દર્દીઓ સાજા થયા, કુલ વધીને 4,15,85,711 દર્દીઓ સાજા થયા
છેલ્લા 24 કલાકમાં ભારતમાં 44,877 નવા કેસ નોંધાયા
દૈનિક પોઝિટિવીટી દર 3.17% પહોંચ્યો
સાપ્તાહિક પોઝિટિવીટી દર હાલમાં 4.46% છે
કુલ 75.07 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 14,15,279 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
કેબિનેટે નેશનલ ઇન્સ્ટિટ્યૂટ ઓફ રૂરલ ડેવલપમેન્ટ એન્ડ પંચાયતી રાજ  અને યુનિવર્સિટી ઓફ રીડિંગ , યુનાઇટેડ કિંગડમ  વચ્ચે મેમોરેન્ડમ ઓફ અન્ડરસ્ટેન્ડિંગ  પર હસ્તાક્ષરને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે સહયોગ માટે નેશનલ ઇન્સ્ટિટ્યૂટ ઑફ રૂરલ ડેવલપમેન્ટ એન્ડ પંચાયતી રાજ  અને યુનિવર્સિટી ઓફ રીડિંગ , યુનાઇટેડ કિંગડમ  વચ્ચે હસ્તાક્ષર કરાયેલા સમજૂતી પત્ર ને મંજૂરી આપી હતી. વિકાસશીલ દેશોમાં કૃષિ અને ગ્રામીણ વિકાસના ક્ષેત્રમાં. માર્ચ, 2022માં એમઓયુ પર હસ્તાક્ષર કરવામાં આવ્યા હતા.
અસર:
આ એમઓયુ NIRDPR ફેકલ્ટીને તેમનું જ્ઞાન પ્રાપ્ત કરવામાં અને તેને વિસ્તૃત કરવામાં અને કૃષિ, પોષણ અને ગ્રામીણ વિકાસમાં આંતરરાષ્ટ્રીય વ્યાવસાયિક નેટવર્ક વિકસાવવામાં મદદ કરશે.
બંને સંસ્થાઓ સાથે મળીને કૃષિ અર્થશાસ્ત્ર, ગ્રામીણ વિકાસ, આજીવિકા અને પોષણ અભ્યાસમાં નોંધપાત્ર પ્રમાણમાં સંશોધન કુશળતા લાવી શકે છે જે સંશોધન અને ક્ષમતા નિર્માણના ઉભરતા આંતર-શિસ્ત ક્ષેત્ર માટે જરૂરી છે.
પૃષ્ઠભૂમિ:
એનઆઈઆરડીપીઆર ગ્રામીણ વિકાસના ક્ષેત્રે વિવિધ સંશોધન પ્રવૃત્તિઓમાં યુનિવર્સિટી ઓફ રીડિંગ સાથે સંકળાયેલું છે જેમ કે ઉર્જા ખર્ચને માપીને પોષણ મૂલ્યાંકનમાં સુધારો, ઓછી અને મધ્યમ આવક ધરાવતા દેશોમાં કૃષિ આજીવિકા સંશોધનમાં પહેરવા યોગ્ય એક્સેલરોમેટ્રિક અને સેન્સર આધારિત ઉપકરણોનો ઉપયોગ, અને તે પણ મહિલા અને બાળ વિકાસનો વિસ્તાર.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અંગે અપડેટ
રાજ્યો/કેન્દ્રશાસિત પ્રદેશોને 51.66 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 2.29 કરોડથી વધુ ડોઝ ઉપલબ્ધ છે, જે આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
51,66,13,680
|
|
આપવાના બાકી
|
|
55,52,070
|
|
વપરાશ
|
|
49,74,90,815
|
|
બાકી ઉપલબ્ધ
|
|
2,29,36,394
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 51.66 કરોડ  થી વધુ રસી પૂરી પાડી છે અને બીજા 55,52,070 ડોઝ હજુ ઉપલબ્ધ છે.
તેમાંથી, બગાડ સહિતનો કુલ વપરાશ 49,74,90,815 રસી  થયો છે.
કોવિડ-19 રસીના 2.29 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
(Visitor Counter : 255
પ્રધાનમંત્રીનું કાર્યાલય
પ્રધાનમંત્રીએ સૌરભ ચૌધરીને પુરુષોની 10 મીટર એર પિસ્તોલ સ્પર્ધામાં સુવર્ણ પદક જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ઇન્ડોનેશિયાનાં જકાર્તા-પાલેમ્બાંગ ખાતે યોજાઈ રહેલા એશિયાઈ રમતોત્સવ 2018માં પુરુષોની 10 મીટર એર પિસ્તોલ સ્પર્ધામાં સુવર્ણ પદક જીતવા બદલ સૌરભ ચૌધરીને અભિનંદન પાઠવ્યા હતા.
પ્રધાનમંત્રીએ કહ્યું, “16 વર્ષીય સૌરભ ચૌધરીએ આપણા યુવાનો જે ક્ષમતા અને સાહસથી સમૃદ્ધ છે તેનું પ્રદર્શન કર્યું છે. આ અસાધારણ યુવાને એશિયાઈ રમતોત્સવ-2018માં પુરુષોની 10 મીટર એર પિસ્તોલ સ્પર્ધામાં સુવર્ણ પદક પ્રાપ્ત કર્યું છે. તેને અભિનંદન”
NP/J.Khunt/GP/RP
(Visitor Counter : 56
રેલવે મંત્રાલય
ભારતીય રેલવેમાં કોચનું નિર્માણ શરૂ થયું
આરસીએફ કપૂરથલાએ 23.04.2020ના રોજ ઉત્પાદન પ્રક્રિયા ફરી શરૂ કરી
રાજ્યોમાં લોકડાઉનના આદેશોને આધારે રાજ્ય સરકાર પાસેથી મંજૂરી મળતા અન્યો ટૂંક સમયમાં ઉત્પાદન શરૂ કરશે
નૂર પરિવહન વધારવા છેલ્લાં બે દિવસ દરમિયાન આરસીએફએ 2 પાર્સલ કોચનું નિર્માણ થયું
કપૂરથલામાં ભારતીય રેલવેના ઉત્પાદન એકમ રેલ કોચ ફેક્ટરી એ રાષ્ટ્રીય સ્તરે લોકડાઉનના 28 દિવસ પછી 23.04.2020ના રોજ એની ઔદ્યોગિક પ્રક્રિયાઓ ફરી શરૂ કરી છે. કોવિડ-19 સામે સતત લડાઈમાં સલામતીની તમામ સાવચેતીઓ અને ગૃહ મંત્રાલયે આદેશો બહાર પાડીને જાહેર કરેલી માર્ગદર્શિકા તથા સ્થાનિક વહીવટીતંત્રોએ બહાર પાડેલા નીતિનિયમોનું પાલન કરીને ફેક્ટરી ફરી ચાલુ થઈ છે. કુલ 3744 કર્મચારીઓને કામ પર જોડાવાની મંજૂરી મળી છે, જેઓ આરસીપી સંકુલોની વસાહતની અંદર રહે છે. ગૃહ મંત્રાલયે જાહેર કરેલી માર્ગદર્શિકા અને રાજ્ય સરકારની એડવાઇઝરી મુજબ, ભારતીય રેલવેના અન્ય ઉત્પાદન એકમો સલાહ મુજબ પુનઃ ઉત્પાદન કામગીરી શરૂ કરશે.
ઉત્પાદન માટે ઉપલબ્ધ સંસાધનોની મર્યાદિત ઉપલબ્ધતા હોવા છતાં આરસીએફ કપૂરથલા બે દિવસમાં બે કોચનું નિર્માણ કર્યું છે. એક એલએચબી હાઈ કેપેસિટી પાર્સલ વાન અને એક લગેજ કમ જનરેટર કાર અનુક્રમે 23.04.2020 અને 24.04.2020ના રોજ બની છે.
લોકડાઉન પછી કામ પર જોડાયેલા તમામ કર્મચારીઓને માસ્ક, સેનિટાઇઝર બોટલ અને સાબુ ધરાવતી સેફ્ટી કિટ આપવામાં આવી છે. કોચનું ઉત્પાદન કરવા માટે કારખાનામાં ફરજ પર હાજર થવાની મંજૂરી ધરાવતા તમામ કર્મચારીઓને બોલાવવામાં આવ્યાં છે. વહીવટી ઓફિસોમાં તમામ અધિકારીઓ ઓફિસમાં કામે લાગી ગયા છે અને 33 ટકા સ્ટાફ રોટેશન રોસ્ટરને આધારે કાર્યરત છે. વર્કશોપ, ઓફિસ અને રહેણાક સંકુલોમાં મોકાના સ્થળો પર કોવિડ અંગે જાગૃતિ લાવતા પોસ્ટરો લગાવવામાં આવ્યાં છે અને સલામતીની સૂચનાનું પાલન થાય છે. કાર્યસ્થળ પર તમામ કામદારોને સલામતીની માર્ગદર્શિકાનું પાલન કરવા તેમના સુપરવાઇઝરો અને અધિકારીઓ નિયમિત સલાહ આપે છે. શોપ ફ્લોર અને ઓફિસોમાં કર્મચારીઓ માટે હેન્ડ્સ ફ્રી લિક્વિડ સોપ ડિસ્પેન્સર અને વોશ બેઝિન પર્યાપ્ત માત્રામાં પ્રદાન કરવામાં આવ્યું છે.
કામદારોને જુદાં જુદાં સમયે ત્રણ શિફ્ટમાં બોલાવવામાં આવે છે. તમામ ત્રણ શિફ્ટમાં એન્ટ્રી, લંચ ટાઇમ અને એક્ઝિટ ટાઇમિંગ વચ્ચે ગેપ છે. પ્રવેશદ્વાર પર દરેક કર્મચારીનાં શરીરનું તાપમાન થર્મલ સ્કેનરથી માપવામાં આવે છે. આરસીએફ સંકુલોમાં પ્રવેશતા દરેક વાહનને મિસ્ટ સેનિટાઇઝર ટનલ દ્વારા સેનિટાઇઝ કરવામાં આવે છે. તમામ કામદારો સોશિયલ ડિસ્ટન્સિંગની આચારસંહિતા જાળવે છે અને તેમના કાર્યસ્થળે સલામતી અને સ્વચ્છતાની માર્ગદર્શિકાઓનું પાલન કરે છે. આરસીએફ કેમ્પસમાં સ્થિત લાલા લજપતરાય હોસ્પિટલ કોવિડ ઇન્ફેક્શનનાં ચિહ્નો ધરાવતા દર્દીઓ માટે અલગ કાઉન્ટર અને ઓપીડી સેલ પ્રદાન કરે છે. આરસીએફ કેમ્પસમાં 24 બેડની ક્વારેન્ટાઇન સુવિધા અને એલએલઆર હોસ્પિટલમાં 8 બેડ આઇસોલેશન વોર્ડ કોવિડ સાથે સંબંધિત કોઈ પણ કેસનું સંચાલન કરવા તૈયાર છે.
રાજ્યોમાં લોકડાઉનનાં આદેશોને આધારે રાજ્ય સરકાર પાસેથી મંજૂરી મળતા અન્ય ટૂંક સમયમાં ઉત્પાદન શરૂ કરશે.
GP/DS
(Visitor Counter : 181
રસાયણ અને ખાતર મંત્રાલય
મંત્રીમંડળે વર્ષ 2021-22  દરમિયાન ફોસ્ફેટિક અને પોટેસિક  ખાતરો માટે પોષકતત્વો આધારિત સબસિડી ના દરોને મંજૂરી આપી
રવિ 2021-22 માટે સબસિડીની ચોખ્ખી રકમ રૂ. 28,655
પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતોની મંત્રીમંડળની સમિતિએ વર્ષ 2021-22  માટે P&K ખાતરોના પોષતતત્વો આધારિત સબસિડીના દરો નક્કી કરવાના ખાતર વિભાગના પ્રસ્તાવને મંજૂરી આપી દીધી છે. પોષકતત્વો આધારિત સબસિડી ના મંજૂરી આપવામાં આવેલા દરો નીચે ઉલ્લેખ કર્યા મુજબ રહેશે:
|
|
પ્રતિ કિલો સબસિડીના દર 
|
|
N 
|
|
P
|
|
K
|
|
S
|
|
18.789
|
|
45.323
|
|
10.116
|
|
2.374
- કુલ રોલઓવરની રકમ રૂ. 28,602 કરોડ રહેશે
- DAP પર વધારાની સબસિડી માટે વિશેષ એક વખતના પેકેજનો હંગામી વધારાનો ખર્ચ રૂ. 5,716 કરોડ રહેશે.
- સૌથી વધારે ઉપયોગમાં લેવામાં આવતા ત્રણ NPKs ગ્રેડ પર વધારાની સબસિડી માટે હંગામી રૂ. 837 કરોડના ખર્ચે વિશેષ એક વખતનું પેકેજ આપવામાં આવ્યું છે જે NPK 10-26-26, NPK 20-20-0-13 અને NPK 12-32-16 છે. કુલ રૂ. 35,115 કરોડની સબસિડીની જરૂર પડશે.
CCFA દ્વારા NBSS યોજના હેઠળ મૅલેસિસ  માંથી પ્રાપ્ત કરવામાં આવતા પોટાશના સમાવેશને પણ મંજૂરી આપવામાં આવી છે.
નાણાકીય અસરો:
રવી 2021-22 માટે બચતને કાપ્યા પછી ચોખ્ખી જરૂરી સબસિડીની રકમ રૂ. 28,655 કરોડ રહેશે.
લાભો:
આનાથી ખેડૂતોને રવિ મોસમ 2021-22 દરમિયાન ખાતરોના સરળતાથી સબિસિડીવાળા/ પરવડે તેવા ભાવે તમામ P&K ખાતરો ઉપલબ્ધ થશે અને વર્તમાન સબિસિડીના સ્તરે ચાલુ રાખીને તેમજ DAP અને ત્રણ સૌથી વધારે ઉપયોગમાં લેવામાં આવતા NPK ગ્રેડ માટે વધારાની સબસિડી માટે વિશેષ પેકેજ આપવાથી કૃષિ ક્ષેત્રને ટેકો મળશે.
આનાથી ડાઇ-એમોનિયમ ફોસ્ફેટ ની પ્રત્યેક થેલી પર રૂ. 438 અને દરેક NPK 10-26-26, NPK 20-20-0-13 & NPK 12-32-16 ની પ્રત્યેક થેલી પર રૂ. 100નો લાભ થશે જેથી ખેડૂતો માટે આ ખાતરોની કિંમત પવરડે તેવી જાળવી રાખવામાં આવશે.
અમલીકરણની વ્યૂહનીતિ અને લક્ષ્યો:
P&K ખાતરો પર સબસિડી CCEA દ્વારા મંજૂરી આપવામાં આવેલા NBS દરોએ આપવામાં આવશે જેથી ખેડૂતોને આ ખાતરો પરવડે તેવા ભાવે સરળતાથી ઉપલબ્ધ થઇ શકે.
પૃષ્ઠભૂમિ:
સરકાર ખાતર ઉત્પાદકો/ આયાતકારો મારફતે યુરિયા અને P&K ગ્રેડના 24 ખાતરો ખેડૂતોને સબસિડીના દરે ઉપલબ્ધ કરાવી રહી છે. P&K ખાતરો પર સબસિડીનું સંચાલન NBS યોજના અંતર્ગત કરવામાં આવે છે જેનો અમલ 01.04.2010થી કરવામાં આવ્યો છે. આને અનુરૂપ ખેડૂતો માટે અનુકૂળ અભિગમ અપનાવીને સરકાર ખેડૂતોને પરવડે તેવા ભાવે P&K ખાતરો ઉપલબ્ધ કરાવવા માટે કટિબદ્ધ છે. સબસિડીની રકમ ખાતર કંપનીઓને ઉપર ઉલ્લેખ કર્યા અનુસાર આપવામાં આવશે જેથી તેઓ ખેડૂતોને પરવડે તેવા ભાવે ખાતરો ઉપલબ્ધ કરાવી શકે જે અન્યથા વધારે ભાવે ઉપલબ્ધ હોય છે.
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 132
સ્વાસ્થ્ય અને પરિવાર કલ્યાણ મંત્રાલય
ભારતનું રાષ્ટ્રીય સંચિત કોવિડ -19 રસીકરણ કવરેજ 110 કરોડને પાર
છેલ્લા ચોવિસ કલાકમાં 57 લાખથી વધુ ડોઝ આપવામાં આવ્યા
સાજા થવાનો દર હાલમાં 98.25%
છેલ્લા 24 કલાકમાં 13,091 નવા કેસ નોંધાયા
ભારતમાં સક્રિય કેસનું ભારણ 1,38,556; 266 દિવસમાં સૌથી નીચો
સાપ્તાહિક પોઝિટિવિટી દર  છેલ્લા 48 દિવસમાં 2% કરતા ઓછો
છેલ્લા 24 કલાકમાં 57,54,817 રસી ડોઝ આપવા સાથે, ભારતનું કોવિડ -19 રસીકરણનો દાયરો આજે સવારે 7 વાગ્યા સુધી કામચલાઉ અહેવાલ મુજબ 110 કરોડ  સુધી પહોંચી ગયો છે. આ 1,11,61,268 સત્રો દ્વારા પ્રાપ્ત થયો છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાઓના વિભાજનમાં નીચેનાનો સમાવેશ થાય છે:
|
|
HCWs
|
|
પ્રથમ ડોઝ
|
|
1,03,79,922
|
|
બીજો ડોઝ
|
|
92,97,352
|
|
FLWs
|
|
પ્રથમ ડોઝ
|
|
1,83,73,373
|
|
બીજો ડોઝ
|
|
1,61,02,356
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
42,81,52,713
|
|
બીજો ડોઝ
|
|
16,02,59,021
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
17,72,47,072
|
|
બીજો ડોઝ
|
|
10,18,78,442
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
11,11,04,883
|
|
બીજો ડોઝ
|
|
6,95,39,091
|
|
કુલ
|
|
1,10,23,34,225
છેલ્લા 24 કલાકમાં 13,878 દર્દીઓ સાજા થતાં સાજા થયેલા દર્દીઓની કુલ સંખ્યા  વધીને 3,38,00,925 થઈ છે.
પરિણામે, ભારતનો રિકવરી રેટ 98.25%છે.
કેન્દ્ર અને રાજ્યો/કેન્દ્રશાસિત પ્રદેશો દ્વારા સતત અને સહયોગી પ્રયાસોથી દૈનિક 50,000 ઓછા નવા કેસોનો ટ્રેન્ડ ચાલુ રહ્યો છે જે હવે સતત 137 દિવસોમાં ઓછો નોંધાયો છે.
છેલ્લા 24 કલાકમાં 13,091 નવા કેસ નોંધાયા છે.
એક્ટિવ કેસલોડ હાલમાં 1,38,556 પર છે જે 266 દિવસમાં સૌથી ઓછો છે. હાલમાં દેશના કુલ પોઝિટિવ કેસના 0.40% સક્રિય કેસ છે, જે માર્ચ 2020 પછી સૌથી ઓછો છે.
દેશભરમાં પરીક્ષણ ક્ષમતા વિસ્તૃત કરવાનું ચાલુ છે. છેલ્લા 24 કલાકમાં કુલ 11,89,470 ટેસ્ટ હાથ ધરવામાં આવ્યા છે. ભારતે અત્યાર સુધીમાં 61.99 કરોડ  સંચિત પરીક્ષણો કર્યા છે.
જ્યારે દેશભરમાં પરીક્ષણ ક્ષમતા વધારવામાં આવી છે, 1.18% પર સાપ્તાહિક સકારાત્મકતા દર છેલ્લા 48 દિવસોથી 2% કરતા ઓછો રહ્યો છે. દૈનિક પોઝિટિવિટી રેટ 1.10% નોંધાયો છે. દૈનિક સકારાત્મકતા દર છેલ્લા 38 દિવસોથી 2% ની નીચે અને સતત 73 દિવસોથી 3% ની નીચે રહ્યો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 143
મંત્રીમંડળ
કેબિનેટે ઈન્સ્ટિટ્યુટ ઓફ ચાર્ટર્ડ એકાઉન્ટન્ટ્સ ઓફ ઈન્ડિયા  અનેધ ઈન્સ્ટીટ્યૂટ ઓફ ચાર્ટર્ડ એકાઉન્ટન્ટસ ઈન ઈંગ્લેન્ડ એન્ડ વેલ્સ  વચ્ચે સમજૂતી કરાર પર હસ્તાક્ષર કરવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ઈન્સ્ટિટ્યુટ ઓફ ચાર્ટર્ડ એકાઉન્ટન્ટ્સ ઓફ ઈન્ડિયા  અને ધ ઈન્સ્ટીટ્યૂટ ઓફ ચાર્ટર્ડ એકાઉન્ટન્ટસ ઈન ઈંગ્લેન્ડ એન્ડ વેલ્સ  વચ્ચે સમજૂતી કરાર પર હસ્તાક્ષર કરવાની મંજૂરી આપી છે.
એમઓયુ પ્રવર્તમાન નિયમો અને શરતો પર બ્રિજિંગ મિકેનિઝમ નિર્ધારિત કરીને એકબીજાના સભ્યોની લાયકાત, તાલીમ અને સભ્યોને સારી સ્થિતિમાં પ્રવેશ આપવાનો છે. આ એમઓયુના પક્ષકારો એકબીજાને તેમની લાયકાત/પ્રવેશ જરૂરિયાતો, CPD નીતિ, મુક્તિ અને અન્ય કોઈપણ સંબંધિત બાબતોમાં ભૌતિક ફેરફારોની માહિતી આપશે.
ICAEW સાથે ICAIનો સહયોગ યુકેમાં ભારતીય CA માટે અને યુકેમાં વૈશ્વિક વ્યાવસાયિક તકો શોધી રહેલા ભારતીય CA માટે ઘણી વ્યાવસાયિક તકો લાવશે.
YP/GP/JD
(
પશુ સંવર્ધન, ડેરી અને મત્સ્ય ઉછેર મંત્રાલય
‘આઝાદી કા અમૃત મહોત્સવ’ના ભાગરૂપે પશુપાલન અને ડેરી વિભાગે 2000 ગ્રામ કક્ષાની જાગૃતિ શિબિરનું આયોજન કર્યું
રાષ્ટ્રીય ગોકુલ મિશન ગ્રામીણ ઉદ્યોગસાહસિકતાના નિર્માણમાં મદદ કરશે: શ્રી પરશોત્તમ રૂપાલા, કેન્દ્રીય મત્સ્યપાલન, પશુપાલન અને ડેરી ઉદ્યોગ મંત્રી
શ્રી રૂપાલાએ ખેડૂતો અને ઉદ્યોગસાહસિકો સાથે સંવાદ કર્યો અને તેમની સફળતાની કથાઓની પ્રશંસા કરી
રાજ્યમંત્રી શ્રી એલ મુરુગને કહ્યું કે ‘આઝાદી કા અમૃત મહોત્સવ’ ભારતના લોકોને સમર્પિત છે
‘આઝાદી કા અમૃત મહોત્સવ’ ના ભાગરૂપે પશુપાલન અને ડેરી વિભાગ દ્વારા કોમન સર્વિસ સેન્ટર નેટવર્કના માધ્યમથી વિભાગની ઉદ્યમિતા યોજનાઓ અંગે જાગૃતિ કાર્યક્રમનું આયોજન કરવામાં આવ્યું હતું. દેશભરમાં 2000 ગ્રામ્ય કક્ષાના કેમ્પ યોજાયા હતા. ઉપસ્થિતોને આ યોજનાઓ તેમજ સીએસસી દ્વારા જ સ્કીમ પોર્ટલ પર કેવી રીતે અરજી કરવી એ વિશે સંપૂર્ણ માહિતી આપવામાં આવી હતી.
કેન્દ્રીય મત્સ્યપાલન, પશુપાલન અને ડેરી મંત્રાલય મંત્રી શ્રી પરશોત્તમ રૂપાલાએ કેમ્પ દ્વારા જોડાયેલા ખેડૂતોને સંબોધિત કર્યા હતા અને જણાવ્યું હતું કે તાજેતરના કેબિનેટના નિર્ણય મુજબ, રાષ્ટ્રીય પશુધન મિશન અને રાષ્ટ્રીય ગોકુલ મિશન યોજનાઓ હવે સંવર્ધક ફાર્મ ઉદ્યોગસાહસિકો અને ચારો ઉદ્યોગ સાહસિકોનો એક ઘટક છે. રાષ્ટ્રીય પશુધન મિશન  ગ્રામીણ ઉદ્યોગસાહસિકતાના નિર્માણમાં મદદ કરશે અને પશુ, ડેરી, મરઘાં, ઘેટાં, બકરા, ડુક્કર, ફીડ અને ઘાસચારા ક્ષેત્રમાં બેરોજગાર યુવાનો અને પશુપાલકો માટે આજીવિકાની વધુ સારી તક ઉભી કરવામાં મદદ કરશે.
કાર્યક્રમ દરમિયાન મંત્રીશ્રીએ કહ્યું કે, આ યોજનાઓ ઉદ્યોગસાહસિકતા વિકાસ પર તીવ્ર ધ્યાન કેન્દ્રિત કરશે અને ગ્રામીણ મરઘાં, ઘેટાં, બકરા અને ડુક્કરમાં ફીડ અને ઘાસચારોના વિકાસ સહિત જાતિ સુધારણા પર ધ્યાન કેન્દ્રિત કરશે. ગ્રામીણ મરઘા ઉદ્યોગ સાહસિકતા ઘટક 1.5 લાખ ખેડૂતોને સીધો રોજગાર આપશે અને 2 લાખ ખેડૂતોને ઘેટાં, બકરા અને મરઘાંના વિકાસનો સીધો લાભ મળશે. આશરે 7.25 લાખ ઉચ્ચ ઉપજ આપનારા પ્રાણીઓને જોખમ સંચાલન હેઠળ આવરી લેવામાં આવશે, જેનો લાભ 3.5 લાખ ખેડૂતોને થશે. દેશમાં ઘાસચારા અને ચારાના બિયારણની ઉપલબ્ધતામાં અનેકગણો વધારો થશે.
સભાને સંબોધતા મત્સ્યપાલન, પશુપાલન અને ડેરી મંત્રાલય રાજ્ય મંત્રી શ્રી એલ. મુરુગને કહ્યું કે ‘આઝાદી કા અમૃત મહોત્સવ’ ભારતના લોકોને સમર્પિત છે. તેમણે વધુમાં જણાવ્યું હતું કે, રાષ્ટ્રીય ગોકુલ મિશન માત્ર સારા ઉત્પાદનમાં મદદ જ નહીં કરે પરંતુ ખેડૂતોની આવક વધારવામાં પણ મદદ કરશે.
SD/GP/BT
(Visitor Counter : 223